Author: SPU
Company: Hewlett-Packard Company

Správa zo zahraničnej pracovnej cesty 
1.  Účastník ZPC:

doc. Ing. Martina Fikselová, PhD., pracovisko: FBP SPU Nitra, delegát SR pre Horizont 2020,  oblasť Potravinová bezpečnosť, udržateľné poľnohospodárstvo a lesné hospodárstvo, morský a námorný výskum a výskum v oblasti vnútrozemských vôd   a biohospodárstvo;  znalosť  jazyka: anglický /C1

2.  Zahraničná pracovná cesta:
    12. rokovanie programového výboru Horizont 2020, SC 2, Belgicko, Brusel, 
    cesta vykonaná v dňoch 28 - 29. 3. 2017, 
    názov prijímajúcej organizácie:  EK, Berlaymont Building, Rue de la Loi- 1049, 
    Brusel
    spôsob financovania: cestovné:  EK, ostatné:  MŠVVAŠ

3.  Rámcový program pobytu:
     28. marec 2017 – cesta do Bruselu; 
  29. marec 2017 – rokovanie Programového výboru a cesta do Nitry

4.  Stručný priebeh rokovaní, resp.  študijného pobytu:
Rokovanie prebiehalo podľa navrhnutého programu. 
- 9:30- 10:00 hod. John Bell za DG RTD a Lene Naesager za DG AGRI B privítali prítomných a nových členov PC. Informovali o kalendári prípravy WP 2018-2020, k termínu 2.5.2017 by mal byť pripravený jeho druhý draft a zaslaný členom programového výboru na pripomienkovanie. Požiadali programový výbor o schválenie navrhnutého programu a zápisu z posledného PC zasadnutia a informovali o plánovaných ako aj prebehnutých podujatiach. 
Ďalej bola podaná informácia o množstve podaných projektov v rámci výzvy 2017, ktorých je v súčasnosti celkovo 712. Informácia o ich vyhodnotení bude žiadateľom zaslaná v máji/júni 2017. Termín pre druhostupňové podanie projektov je 13.9.2017.

- 9:45- 10:30 hod. Maria Calzarossa prezentovala správu nezávislých hodnotiteľov z výzvy 2016. Informovala o metodologickom prístupe, hodnotení, odporúčaniach. Ako nezávislí hodnotitelia boli vybrané dve osoby, predmetom hodnotenia bolo 25 tém vyzvy. Vyzdvihla princíp nestrannosti, objektívnosti, transparentnosti pri hodnotení projektov. Oboznámila o procese a kritériach výberu expertov, spravodajcov, procese odmeňovania expertov. Medzi odporúčaniami uviedla napr. revíziu dynamického prahu, pokračovanie v tzv. generalizovanej spätnej väzbe, stratégii výberu expertov ako aj výber skúsenejších spravodajcov, zdatných po jazykovej stránke.
V diskusii sa niektoré ČŠ informovali na dôvod revízie dynamického prahu, Holandsko  sa pýtalo na pokrytie expertov v 1. a 2. stupni, možnosť ich pokračovania do 2. stupňa. Bulharsko žiadalo informáciu o geografickom zastúpeni expertov, Slovinsko sa informovalo na možnosť funkcie experta a spravodajcu zároveň resp. jeho možného pokračovania, Španielsko pripomienkovalo veľmi všeobecnú spätnú väzbu.

- 10:30-11:00 hod. Davide Amato (RTD.F1) predstavil pracovný program na obdobie 2018-2020. Informoval o tzv. virtuálnych výzvach, zjednodušení výziev, pokrytí jednotlivých tém a ďalších plánovaných krokoch. Na jednu tému sa predpokladá financovanie viacerých projektov.V  priebehu októbra/novembra by mal byť nový pracovný program zverejnený. 
V diskusii Nemecko požiadalo o predĺženie termínu zaslania pripomienok z 5.4.2017 na 7.4.2017 a viaceré ČŠ túto požiadavku podporili. Španielsko žiadalo informáciu, či v máji obdržíme novú verziu WP, keďže bol prezentovaný fakt, že po aprílovej interkonzultácii na EK môže byť text WP zmenený ako po obsahovej tak aj po štrukturálnej stránke. Nórsko a Estónsko žiadali zapracovať tematiku morských produktov pre potravinárske využitie. 
EK súhlasila s posunutím termínu zaslania pripomienok do 7.4.2017.
- 11:15-12:10 hod. Annette Schneegans AGRI.B2 predstavila prvú časť pracovného programu WP 2018-2020 nazvanú „Udržateľná produkcia potravín (SFS)“. Stručne informovala o jeho základnej štruktúre, počte tém, prehľade tém. 
V rámci širokej diskusie vystúpilo Francúzsko, ktorému chýbal systematickejší prístup v dokumente, pripomienkovalo nerovnováhu medzi jednotlivými časťami programu. Poľsko spomenulo dôležitosť zapracovania tém z tzv. Deklarácie V4 krajín +3 (Bulharska, Rumunska, Slovinska) a pripomienkovalo nedostatočné zastúpenie problematiky lesníctva. Podobne Rakúsku chýbalo lepšie zastúpenie problematiky lesníctva a produkcia potravín z oblasti  vnútrozemských vôd. Maďarsko prezentovalo iniciatívu BIOEAST a poďakovalo EK za spoluprácu a pomoc pri organizovaní workshopu k predmetnej iniciatíve. Irsko požadovalo lepšie zastúpenie tematiky spracovania potravín spolu s integráciou morských produktov. Podobnú požiadavku vyjadrilo aj Estónsko, ktorému zároveň chýbali viditeľnejšie aspekty konzumentov. Slovensko podporilo iniciatívu BIOEAST a zároveň pripomienkovalo chýbajúce aktuálne problémy vo vzťahu k pôde ako sú klimatické zmeny a ich dopad na pôdne degradačné procesy, inovácia pôdnej databázy, ochrana pôd a ďalšie. Zároveň zdôraznilo, že príliš veľké projekty by mohli vytvárať rozpočtovú bariéru pre tzv. EU-13 krajiny a vyzvalo EK k rovnováhe ohľadom zastúpenia rôzne veľkých projektov. 
EK reagovala odpoveďou, že problematika lesníctva je dobre zastúpená v časti RUR, vyjadrila sa k medzinárodnej spolupráci s krajinami. Problematika pôdy má byť diskutovaná v rámci PC/SCAR dňa 30.3.2017. 
- 13:40-14:35 hod. Elisabetta Balzi (RTD.F4) prezentovala druhú časť WP 2018-2020 venovanú problematike morí a oceánov. Informovala o politickej stratégii a dopadoch, poslaní a cieľoch, prierezovosti tém, štruktúre, témach.

- 14:35- 15:30 hod. Marc Duponcel (AGRI.B2) predstavil poslednú časť WP 2018-2020, nazvanú „Renesancia vidieka“ (RUR). Vysvetlil štruktúru výzvy, ciele, počty a zastúpenie navrhovaných tém.
- 15:45- 16:15 hod. Jason Leoussis a Paulina Brzezicka pripravili draft štúdie ohľadom prístupu k finančným podmienkam pre investície do BBI a modrej ekonomiky (BE) ako kľúčovým sektorom pre mobilizáciu bioekonómie v Európe. DG RTD poveril Európsku investičnú banku, aby vykonala predmetnú štúdiu, ktorá  bola realizovaná InnovFin Advisory (EIB) v spolupráci s DG RTD s cieľom preskúmať medzery financovania v BBI a BE. V štúdii popísali metodológiu prístupu, cieľ, kľúčové zistenia a doporučenia.

Ďalšie stretnutie programového výboru sa plánuje uskutočniť 15. mája, 2017. 
5.  Odporúčané závery:
1. Informovať slovenskú vedeckú komunitu o priebehu zverejňovania dokumentov, napr. v rámci vedeckých podujatí, odborných a vedeckých publikácií. 
2. Informovať odbornú verejnosť o prebiehajúcej  verejnej konzultácii k budúcnosti Spoločnej poľnohospodárskej politiky, ktorá je v súčasnosti otvorená do začiatku mája 2017.

6.   Prehľad prinesenej dokumentácie a miesto jej uloženia
- 2017 SC 2 Calls-  Number of submitted proposals
- News and events- RTD
- News and events- AGRI

Prinesená dokumentácia je u delegáta a je neverejná.

7.   Osobitne vyhodnotený očakávaný prínos ZPC
8.    Spôsob zverejnenia výsledkov ZPC, prenos získaných informácií
(podľa charakteru a potreby), príp. adresár osôb a  organizácií, ktorým sa správa zaslala
Správu vypracoval: Martina Fikselová
Dátum: 10.4.2017
Správu schválil:  
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.